Play-off ascens a #1CAT /Dos empats i una victòria - El Travesser
Dilluns, 5.6.2017 16:45h El Travesser
Play-off ascens a #1CAT /Dos empats i una victòria
© UE Castellar
UE Valls-Mataró
Play-off ascens a Primera Catalana
L'anada dels play-off's d'ascens a Primera Catalana s'han disputat, deixant dos empats i una sols victòria, però aquesta produida al minut 95 de partit. En els tres camps, ambient de gala amb els tres municipals plens de gom a gom.
Dissabte es disputava el primer partit del play-off. Era entre el Bosc de Tosca i Castellar. Cap dels dos conjunts va ser capaç de perforar la porteria rival. La por a perdre dels dos equips es va notar sobre la gespa, i aquest empat sense gols deixa l'eliminatòria oberta de cara la tornada al municipal Pepin Valls.
Diumenge, i pràcticament a la mateixa hora, es disputaven els dos darrers partits del play-off. El primer es disputava al municipal Joan Capdevila de Tàrrega, on rebien la visita de l'Unificació Bellvitge. L'equip barceloní s'avançava al marcador abans de la mitja hora de joc, quan Antonio Garcia (28') obria la llauna. Amb un ambient de gala, amb unes 1.500 persones a la graderia segons fonts de l'equip local, el Tàrrega va anar a per l'empat i al minut 51, Sylla aconseguia el gol de la igualada. Tot es decidirà a la tornada.
A Valls, es va viure l'única victòria del partit d'anada del play-off d'ascens. Amb una grada plena, amb unes 1.200 persones, la UE Valls, i a les acaballes del partit aconseguia la victòria gràcies a un gol de Ramón Giró al minut 93 de partit. Els vallencs, al quart d'hora de joc s'avançaven gràcies al gol de Vieri, i al minut 25, el Mataró es quedava amb 10 homes. A partir d'aquí, el Mataró treia actitud i restructurant el sistema anaria a buscar el gol que li podia donar avantage cara la tornada. L'aconseguien al minut 40 quan Aitor, marcava. A la represa, un gol al temps afegit de Giró (93') dona una mínima avantatge als vallencs.
1101 lectures Envia